มีเพศสัมพันธ์ครั้งแรกเมื่อวันที่29 พ.ค.65 ใส่ถุงยางตั้งแต่เริ่มกิจกรรมค่ะ (อ่านคู่มือการใส่ถุงยางด้วยค่ะ แน่ใจว่าใส่ถูกต้อง) พอเสร็จอีกฝ่ายดึงของตัวเองออกมาหลั่งนอก ซึ่งหลั่งนอกก็หลั่งในถุงยางนะคะ ขณะทำถุงยางไม่หลุด หรือเคลื่อนค่ะ แล้วก็เช็คถุงยางแล้วค่ะ โดยการกรอกใส่น้ำ และสังเกต เอาทิชชู่ซับ และบีบๆดูแน่ใจกันทั้งคู่ว่าไม่มีรอยรั่ว. หรือซึมออกมา ตรงเปราะก็ไม่ได้ขาดค่ะ ส่วนตัวเราเลยวันไข่ตกมา3วันแล้วค่ะ ตามแอพประจำเดือนก็จะมาใน 11วัน แต่ปัจจุบัน(13มิ.ย.65) ในแอพขึ้นว่ามาช้า2วันค่ะคำถามคือ1. ในเมื่อเช็คแล้วถุงยางไม่รั่วไม่ซึม อีกฝ่ายดึงออกมาหลั่งนอกและหลั่งในถุงยาง ถุงยางไม่ได้หลุดคาช่องคลอด และตัวเองอยู่ในระยะที่ไข่ไม่ตก แบบนี้ปลอดภัยไหมคะ
สวัสดีค่ะ การใช้ถุงยางอนามัย หากใช้ได้อย่างถูกต้อง ไม่มีการฉีกขาดหรือรั่วซึม โอกาสในการตั้งครรภ์ก็ถือว่ามีน้อย และหากใช้วิธีการหลั่งนอกร่วมด้วย โอกาสในการตั้งครรภ์ก็จะยิ่งน้อยลงไปอีกค่ะ ดังนั้น การที่ประจำเดือนยังมาช้าไป 2 วัน ก็ไม่น่าเกิดจากการตั้งครรภ์ แนะนำควรรอต่อไปก่อน เพราะการเลยกำหนดมาไม่กี่วัน ยังไม่ได้ถือว่าผิดปกติอะไรค่ะ แต่หากกังวล ก็อาจลองตรวจหาการตั้งครรภ์ดู หากตรวจไม่พบ จะได้ไม่ต้องเครียด และให้รอประจำเดือนต่อไป ประจำเดือนก็จะมาในที่สุดค่ะ ทั้งนี้ การใช้แอพพลิเคชั่นในการคำนวณวันไข่ตกและวันที่ประจำเดือนมา อาจคลาดเคลื่อนได้ โดยเฉพาะหากปกติมีระยะห่างระหว่างรอบประจำเดือนที่ไม่สม่ำเสมอค่ะ